गुवाहाटी,डिसेम्बर 8: आसाम हादोरसानि रां बिफान्नि मनट्री आरो नर्ट इस्ट डेमक्रेटिक एलाइन्स (NEDA) नि गाहाय कनभेनर हिमान्ट बिस्व चर्मा बिथांआ बुङोदि, जुदि टरुन गगय बिथांआ आसाम हादोरसायाव 5 बोसोर गोलाव सम गिबि मनट्री जानानै थाबावनायमोनब्ला कंग्रेज दोलोनि सिनायथि एबा सावगारिआ लुंगिआव सोलयलांसिगौमोन।
 खौरांगिरिफोरनि सिगांआव कंग्रेज राजखान्थि दोलोखौ नोजोर होनानै बिथांआ बुङोदि, कंग्रेज दोलोआ #घुटी आरो #लुंगिखौ लानानैल’ राजखान्थि गेलेबोदों।
 चर्मा बिथांआ बुङोदि, “बिजेपि राजखान्थि दोलोनि गुबै थांखिआ जादों जौगाखां लाबोनाय, भारतीय जनता पार्टीआ पन्चायत बिसायखथिआव बांसिन मासि आवग्रिनो हानानै देरहासारगोन” होन्ना बिथांआ बुंबावो।
 “बयबो मिथिगौ दासान्थि गान्डा गावथारनाय जाथायखौ खोनानो मानला नाथाय कंग्रेज खुंथायाव थानाय समाव गान्डा गावथारनाय जाथायखौ सानफ्रोमबो खोनानो मोनो मोन” होन्ना बिथांआ बुंदेरो। 